GRAD PLOČE

DJEČJI VRTIĆ PLOČE

TRG BANA JOSIPA JELAČIĆA 10

20340 PLOČE

Tel./Fax.: 020/679-175

e-mail ravnatelj: djecji.vrtic.ploce@gmail.com

web adresa: [www.djecji-vrtic-ploce.hr](http://www.djecji-vrtic-ploce.hr)



 IZVJEŠĆE O RADU

PEDAGOŠKA GODINA 2018./19.

Ploče, 31. kolovoza 2019. god.

Sadržaj

[1. USTROJSTVO RADA 3](#_Toc19268807)

[1.1. Uvod 3](#_Toc19268808)

[1.2. Struktura zaposlenih 5](#_Toc19268809)

[1.3. Odgojno – obrazovne skupine, broj djece i vrste programa: 6](#_Toc19268810)

[2. MATERIJALNI UVJETI 10](#_Toc19268811)

[2.1. Materijalni uvjeti rada područnih objekata 10](#_Toc19268812)

[2.2. Materijalni uvjeti rada u ostalim prostorijama Vrtića 11](#_Toc19268813)

[2.3. Didaktika 12](#_Toc19268814)

[2.4. Izvori sredstava 12](#_Toc19268815)

[3. NJEGA I SKRB ZA TJELESNI RAST I ZDRAVLJE DJECE 13](#_Toc19268816)

[3.1. Prehrana 13](#_Toc19268817)

[3.2. Higijena i zdravstvena zaštita 14](#_Toc19268818)

[3.3. Socijalna skrb 15](#_Toc19268819)

[3.4. Područje zdravstvene zaštite 16](#_Toc19268820)

[4. ODGOJNO – OBRAZOVNI RAD 16](#_Toc19268821)

[4.1. Vrste programskih opredjeljenja i praćenje odgojno – obrazovnog procesa 16](#_Toc19268822)

[4.2. Projekti 19](#_Toc19268823)

[4.3. Stručno usavršavanje 20](#_Toc19268824)

[4.3.1. Odgojiteljska vijeća te stručni i radni aktivi 20](#_Toc19268825)

[4.3.2. Stručni skupovi i radionice u Ustanovi i van Ustanove 20](#_Toc19268826)

[4.4. Pripravnici/Studentska praksa 23](#_Toc19268827)

[4.5. Edukacije vezane za projekt „Dječji vrtić Ploče djeci i roditeljima“ 23](#_Toc19268828)

[4.6. Manifestacije 23](#_Toc19268830)

[4.6.1. Advent u Pločama 2018. 24](#_Toc19268831)

[4.6.2. Dječje maškare u Pločama 2019. 24](#_Toc19268832)

[4.6.3. Proslava 40. obljetnice Vrtića 24](#_Toc19268833)

[4.6.6. Međunarodni dan muzeja 2019. 25](#_Toc19268834)

[4.6.7. Dječja olimpijada 25](#_Toc19268835)

[4.7. Djeca s posebnim potrebama 25](#_Toc19268836)

[4.8. Upisi 28](#_Toc19268837)

[4.9. Kraći programi 30](#_Toc19268838)

[4.10. Suradnja s roditeljima 31](#_Toc19268839)

[4.11. Suradnja s vanjskim ustanovama 33](#_Toc19268840)

# 1. USTROJSTVO RADA

## 1.1. Uvod

Dječji vrtić Ploče (u daljnjem tekstu: vrtić) je ustanova za odgoj i obrazovanje djece predškolske dobi koja provodi programe odgoja, obrazovanja, zdravstvene zaštite, prehrane i socijalne skrbi djece od navršenih 12 mjeseci života do polaska u osnovnu školu.

Dječji vrtić Ploče ustrojen je kao samostana organizacija, unutar koje su područja istih i raznovrsnih poslova razvrstana na:

a) odgojno – obrazovni rad,

b) vođenje poslova vrtića,

c) program njege, zdravstvene zaštite i prehrane djece,

d) poslove unapređenja stručno – pedagoškog rada,

e) administrativno – stručne poslove

f) održavanje čistoće i čuvanje objekata.

Upisom u pedagošku godinu 2018./2019., Dječji vrtić Ploče svoju djelatnost ostvaruje u:

1. **Centralnom vrtiću Ploče** – Trg bana Josipa Jelačića 10, koji broji **8** odgojnih skupina:
* **6** skupina redovnog 10-satnog programa: od 6.00 – 16.00 sati
* **1** skupine redovnog 6-satnog programa: od 7.00 – 13.00 sati
* **1** skupina redovnog 6-satnog programa s integriranim vjerskim odgojem: od 7.00 – 13.00 sati

 **Područnom objektu Ploče** – Obala dr. Franje Tuđmana 3, koji

broji:

* **2** odgojne skupine redovnog 10-satnog programa: od 6.00 do 16.00

 **2. Područnom vrtiću Komin –** Ulica bana Josipa Jelačića 13, koji

broji **2** odgojne skupine:

* **1** prijepodnevna redovna skupina 6-satnog programa: od 7.00 – 13.00 sati
* **1** poslijepodnevna redovna skupina 6-satnog programa: od 13.00 – 19.00 sati

 **3. Područnom vrtiću Rogotin –** Kolodvorska 4, koji broji:

* **1** redovnu odgojnu skupinu 6-satnog programa: od 7.00-13.00 sati

**4. Područnom vrtiću Staševica -** Petra Kežića 2, koji broji:

* **1** redovnu odgojnu skupinu 6-satnog programa: od 7.00 – 13.00 sati

Odgojno – obrazovni rad u dječjem vrtiću u protekloj pedagoškoj godini odvijao se u periodu od 1. rujna 2018. do 30. lipnja 2019. U skladu s potrebama roditelja vrtić je i tijekom ljetnog perioda organizirao odgojno-obrazovni rad. Na temelju broja djece koja su prijavljena za boravak u vrtiću tijekom 7. i 8. mjeseca, formirane su četiri skupine, dvije jasličke i dvije vrtićke skupine.

Program 10-satnog redovnog odgojno-obrazovnog rada verificiran je od strane Ministarstva znanosti i obrazovanja RH (Klasa: 601-02/18-03/00601) 5. prosinca 2018. godine.

Program 10-satnog produljenog redovnog odgojno-obrazovnog rada verificiran je od strane Ministarstva znanosti i obrazovanja RH (Klasa: 601-02/19-03/00220) 20. ožujka 2019. godine.

Program 6-satnog redovnog odgojno-obrazovnog rada verificiran je od strane Ministarstva znanosti i obrazovanja RH (Klasa: 601-02/18-03/00607) 24. siječnja 2019. godine.

## 1.2. Struktura zaposlenih

Nositelji odgojno – obrazovnog procesa u Dječjeg vrtića Ploče su odgojiteljice, pedagoginja, psihologinja, zdravstvena voditeljica i ravnateljica. O pripremanju obroka, čišćenju, održavanju i nabavci brinu se zdravstvena voditeljica, kuharice, spremačice i kućni majstor.

Tablica 1: Struktura zaposlenih na određeno i neodređeno vrijeme:

|  |  |  |  |
| --- | --- | --- | --- |
| **Redni broj** | **Radno mjesto** | **Broj izvršitelja** | **Radno vrijeme** |
| 1. | Ravnatelj | 1 | puno |
| 2. | Pedagoginja | 1 | puno |
| 3. | Psihologinja | 1 | 1/2 |
| 4. | Asistent djetetu s teškoćama u razvoju (1.10.2018.-30.6.2019. | 1 | 1/2 |
| 5. | Zdravstvena voditeljica/dipl.med.techn. | 1 | puno |
| 6. | Odgojitelji | 22 | puno |
| 7. | Voditeljicaračunovodstva\* | 1 | puno |
| 8. | Tajnica | 1 | puno |
| 9. | Glavna kuharica | 1 | puno |
| 10. | Pomoćna kuharica I | 1 | puno |
| 11. | Servirka  | 1 | puno |
| 12. | Spremačice (Ploče) | 3 | puno |
| 13. | Spremačica (Ploče)\* | 1 | 1/2 |
| 14. | Spremačice-domaćice (Rogotin,Staševica) | 2 | 1/2 |
| 15. | Spremačica-domaćica (Komin) | 1 | puno |
| 16. | Kućni majstor – domar | 1 | puno |
| 17. | Kućni majstor – domar\* | 1 | 1/2 |
|  | **Ukupno** |  **41** |  |

**\*** voditeljica računovodstva zaposlena je od 28.1.2019.

**\*** kućni majstor i spremačica zaposleni su od 1. svibnja 2019. godine po projektu „Dječji vrtić Ploče djeci i roditeljima“

**\*** 2 odgojiteljice po projektu „Dječji vrtić Ploče djeci i roditeljima“

**\***  1 odgojitelj zaposlen je od 1. kolovoza 2019. godine po projektu „Dječji vrtić Ploče djeci i roditeljima“.

## 1.3. Odgojno – obrazovne skupine, broj djece i vrste programa:

Tablica 2. Prikaz podataka odgojno – obrazovnih skupina, broja djece i vrste programa

|  |  |  |  |  |  |
| --- | --- | --- | --- | --- | --- |
| Redni broj | Odgojno-obrazovna skupina | Broj djece | Broj odgojitelja u skupini | Vrsta programa | Mjesto izvođenje programa |
| 1. | Jaslice 1 | 15 | 2 | 10-satni | Centralni vrtić Ploče |
| 2. | Jaslice 2 | 17 | 2 | 10-satni | Područni objekt - Pastoralni centar |
| 3. | Jaslice 3 | 15 | 2 | 10-satni | Područni objekt - Pastoralni centar |
| 4. | Vrtićka skupina 1 - djeca u 3. i 4. godini života | 19 | 2 | 10-satni | Centralni vrtić Ploče |
| 5. | Vrtićka skupina 2 – djeca u 4. i 5. godini života | 21 | 2 | 10-satni | Centralni vrtić Ploče |
| 6. | Vrtićka skupina 3 – djeca u 5.-oj godini života | 22 | 2 | 10-satni | Centralni vrtić Ploče |
| 7. | Vrtićka skupina 4 - djeca u 6. i 7. godini života | 23+**3\*** | 2 | 10 - satni | Centralni vrtić Ploče |
| 8. | Vrtićka skupina 5 - djeca u 6. i 7. godini života | 22+**4\*** | 2 | 10-satni | Centralni vrtić Ploče |
| 9. | Vrtićka skupina 6 – mješovita skupina s integriranim vjerskim odgojem (od 3. do polaska u školu) | 23 | 1 | 6-satni | Centralni vrtić Ploče |
| 10. | Vrtićka skupina 7 – djeca od 3. godine života do polaska u školu | 22 | 1 | 6-satni |  Centralni vrtić Ploče |
| 11. | Mješovita( 3 – 6 )  | 19 +**\*3** = 22 | 1 | 6-satni | Područni vrtić Staševica |
| 12. | Mješovita ( 3 – 6 ) | 13 | 1 | 6-satni | Područni vrtić Rogotin |
| 13. | Mješovita( 3 – 6) | 13(jutarnja) | 1 | 6-satni | Područni vrtić Komin |
| 14. | Mješovita( 3 – 6 ) | 19 (popodnevna) | 1 | 6-satni | Područni vrtić Komin |

**\*** broj djece u Programu predškole integriranih u rad redovnih 10-satnih i 6-satnih skupina

**UKUPNO: 273**

* Centralni vrtić Ploče: **206**
1. 10-satni: **154**
2. 6-satni: **45**
3. program predškole: **7**
* Područni vrtići
1. Komin, Rogotin, Staševica: **67**
* redovni program: **64**
* program predškole: **3**

Za ljetni rad bilo je prijavljeno 72-je djece u srpnju i 72-je djece u kolovozu. Odgojno-obrazovni rad organizirao se u četiri skupine: dvije jasličke (1-3 god.) i dvije vrtićke za djecu od 3. godine života do polaska u školu.

Zapošljavanje radnika obavlja se sukladno Zakonu o predškolskom odgoju i obrazovanju (NN 10/97, 107/07, 94/13), Zakonu o radu (NN 149/09, 61/11, 82/12, 73/13), Državnom pedagoškom standardu predškolskog odgoja i obrazovanja (NN 63/08, 90/10) i Pravilniku o vrsti i stupnju stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).

Za potrebe obavljanja odgojno-obrazovnog rada tijekom pedagoške godine 2018./2019.. zaposleni su:

* 1 spremačica-domaćica na određeno nepuno radno vrijeme (20 sati tjedno; 1.9.2018.-30.6.2019.) u PO Rogotin
* 1 servirka na puno neodređeno radno vrijeme
* 1 asistent na nepuno radno vrijeme (20 sati tjedno; 1.10.2018.-30.6.2019.) u PO Rogotin
* 1 kućni majstor – domar na puno određeno radno vrijeme (12.11.2018.9), a zatim na puno neodređeno radno vrijeme (28.1.2019.)
* 4 odgojitelja na određeno puno radno vrijeme (40 sati tjedno, 10.12.2018.), od toga 2 odgojitelja na određeno puno radno vrijeme (40 sati tjedno) od 1.5.2019. po projektu „Dječji vrtić Ploče djeci i roditeljima“.
* 1 računovođa na puno neodređeno radno vrijeme od 28.1.2019.
* 1 kućni majstor – domar na nepuno određeno radno vrijeme (20 sati tjedno) od 1.5.2019. po projektu „Dječji vrtić Ploče djeci i roditeljima“.
* 1 spremačica na određeno nepuno radno vrijeme (20 sati tjedno od 10.12.2018.), od 1.5.2019. po projektu „Dječji vrtić Ploče djeci i roditeljima“.

# 2. MATERIJALNI UVJETI

## 2.1. Materijalni uvjeti rada područnih objekata

**Područni vrtić Komin**:

Provedene su mjere sanitarno-tehničko-sigurnosne prirode u skladu sa obvezom uvođenja HACCP programa u Dječje vrtiće te je nabavljen didaktički materijal za skupinu.

**Područni vrtić Rogotin:**

Provedene su mjere sanitarno-tehničko-sigurnosne prirode u skladu sa obvezom uvođenja HACCP programa**,** nabavljen je didaktički materijal za skupinu .

**Područni vrtić Staševica:**

Provedene su mjere sanitarno-tehničko-sigurnosne prirode u skladu sa obvezom uvođenja HACCP programa te nabavljen didaktički materijal za skupinu.

## 2.2. Materijalni uvjeti rada u ostalim prostorijama Vrtića

Provedene su mjere sanitarno-tehničko-sigurnosne prirode u skladu sa obvezom uvođenja HACCP programa te nabavljen didaktički materijal za skupinu.

Djelomično su zamijenjeni dotrajali tepisi po sobama dnevnog boravka, nabavljeni su TV i CD uređaji u sobama, te obnovljen posteljni asortiman za dnevno odmaranje djece (plahte, navlake za deke, jorgane). Vršen je popravak i održavanje postojećih sanitarnih čvorova.

Povećanjem broja djece, odnosno onih programa koji uključuju ručak (10-satnih i 6-satnih programa) uvelike je podignut broj obroka koji se pripremaju u Centralnoj kuhinji. Ove je godine broj iznosio 199 od čega je 45 ručaka u 6-satnim programima. Samim time materijalno-organizacijski uvjeti kuhinje moraju biti u skladu s potrebama posla. U skladu s time, kuhinju smo u proteklom razdoblju opremili novim posuđem za profesionalnu upotrebu, kolicima, mikserom...

Centralna praonica je opremljena strojevima za pranje, peglanje i sušenje rublja i posteljine, te ostalom neophodnom opremom. Kupljeni su novi usisivači i kosilica. Rad je organiziran na adekvatan način i sve potrebe Vrtića za uslugama ovakvog tipa uredno se zadovoljavaju.

Za dvorište su kupljene antistresne podloge, tri ljuljačke te suncobrani.

Adaptacijom postojećeg prostora osigurani su uvjeti za rad računovodstva, zdravstvene voditeljice kao i prostor za odgojitelje.

Tijekom ljetnih mjeseci vršeni su radovi: saniranje sanitarnih čvorova, bojanje zidova po skupinama, bojanje holova, bojanje vrata, popravak namještaja…

Po projektu „Dječji vrtić Ploče djeci i roditeljima“ nabavljena je oprema u vrijednosti cca 60.000 kn za opremanje Dječjeg vrtića Ploče.

## 2.3. Didaktika

Opremanje odgojnih skupina didaktičkim materijalom jedan je od trajnih zadataka koji je predviđen u našem radu. I ove pedagoške godine izdvojili smo određena financijska sredstva za nabavku didaktičke opreme kao i financijska sredstva iz projekta „Dječji vrtić Ploče djeci i roditeljima“. Posebnu smo pozornost posvetili nabavci raznovrsnih didaktičkih igračaka, konstruktivnih igračaka, slagalica, elemenata za razvoj fine motorike, te osobito igračaka koje ciljano potiču razvoj matematičko – logičkih sposobnosti.

## 2.4. Izvori sredstava

Izvori sredstava financiranja vrtića:

* 1. sredstvima Proračuna Grada Ploča
	2. vlastitim prihodima – sredstvima od participacije
	3. donacijama
	4. sredstvima MZO za sufinanciranje javnih potreba djece s teškoćama u razvoju, djece u programu predškole i djece pripadnika drugih nacionalnosti
	5. sredstvima iz Ugovora o dodjeli bespovratnih sredstava naziva “Dječji vrtić Ploče djeci i roditeljima”, oznake UP.02.2.2.08.0016, prema pravilima trajnog Poziva na dostavu projektnih prijedloga UP.02.2.2.08. „Unaprjeđenje usluga za djecu u sustavu ranog i predškolskog sustava i obrazovanja“, iz Europskog socijalnog fonda u financijskom razdoblju 2014.-2020.

Ugovor o dodjeli bespovratnih sredstava je sklopljen dana 15. siječnja 2019. između ustanove Grad Ploče, Dječji vrtić Ploče, Ministarstva za demografiju, obitelj, mlade i socijalnu politiku i Hrvatskog zavoda za zapošljavanje, Ured za financiranje i ugovaranje projekata EU.

# 3. NJEGA I SKRB ZA TJELESNI RAST I ZDRAVLJE DJECE

Prema planu i programu za ovu pedagošku godinu aktivnosti su provedene na sljedećim područjima:

1. PREHRANA

2. HIGIJENA

3. SOCIJALNA SKRB

4. UTVRĐIVANJE I PRAĆENJE ZDRAVSTVENOG STANJA DJECE

5. ODGOJNO – OBRAZOVNI RAD

6. SURADNJA S RODITELJIMA

7. SURADNJA S VANJSKIM USTANOVAMA

## 3.1. Prehrana

Pravilna prehrana s raznovrsnim namirnicama, te dovoljnim brojem pravilno planiranih obroka osigurava pravilan rast i razvoj predškolske djece. Osim kvalitetne prehrane potrebno je kod djece potaknuti i usvajanje pravilnih prehrambenih navika.

Prehrana djece u okviru vrtićkog programa uključuje:

* četiri obroka u 10-satnom programu (doručak, međuobrok- voće , ručak, užina)
* tri obroka u 6-satnom programu s ručkom (doručak, ručak, užina)
* dva obroka u 6-satnom programu bez ručka (doručak i užina)

Jelovnik se konstantno mijenja i nadopunjuje sezonskim namirnicama.

Za djecu sa alergijskim reakcijama na određene namirnice prehrana se prilagođava njihovim potrebama. Ukoliko se radi o težim alergijskim reakcijama prehrana se, u dogovoru zdravstvenom voditeljicom, kuharicom i roditeljima, potpuno prilagođava djetetu.

Kontinuirano se prati primjena normativa jelovnika na razini centralne kuhinje i čajnih kuhinja vrtića i ona je dobra. Također se prati i način uskladištenja robe te kontrola svježine i kvalitete namirnica.

## 3.2. Higijena i zdravstvena zaštita

 Provodila se redovita kontrola sanitarne i higijensko-epidemiološke službe u kontroli namirnica i vode i uzimanje brisova mikrobiološke čistoće zbog zdravstvene ispravnosti.

Obvezne DDD mjere provode se dva puta godišnje u centralnom i područnim objektima. Ukoliko se ukaže potreba, broj provođenja mjera se povećava.

Tijekom pedagoške godine planirani su, realizirani i evidentirani sanitarni pregledi osoblja i to prema zakonskim odredbama za pomoćno-tehničko osoblje 1x do 2x u godini i odgajateljice 2x u godini. Tečaj Higijenskog minimuma položilo je 4 djelatnika.

Zaštitu na radu polagalo je troje djelatnika.

Zaštitu od požara i unapređenje stanja zaštite od požara polagao je jedan djelatnik.

Kontinuirano se pratilo higijensko stanje vrtića i njegovog okoliša pri čemu se vodilo računa o općem stanju i čistoći objekta, načinu čišćenja i sredstvima koja se upotrebljavaju, načinu dezinfekcije, dezinsekcije i deratizacije, zagrijavanju i zračenju prostora, osvjetljenju prostorija, stanju okolnog prostora vrtića, osobnoj higijena radnika i djece predškolske organizacije. Izvršena je dezinfekcija, dezinsekcija i deratizacija po vrtićima 2x u godini, a u nekim vrtićima i više ovisno o potrebama. U rujnu je napravljena nadopuna kutija hitne pomoći (zavoj, sterilne gaze, Octenisept, hanzaplast, rukavice za jednokratnu upotrebu). Svakodnevnim poticanjem i pomaganjem u osamostaljenju svakog djeteta u kulturno-higijenskim navikama uspješna su postignuća kod skoro svakog djeteta s obzirom na njegovu dob.

Sustav HACCP-a (sustav koji identificira, procjenjuje i kontrolira opasnosti koje su značajne za sigurnost hrane) zadovoljavajuće se primjenjuje u svim vrtićkim kućama i Centralnoj kuhinji. Sve djelatnice poštuju napravljene programe čišćenja i dezinfekcije, nošenja zaštitne odjeće i obuće i higijenske upute.

## 3.3. Socijalna skrb

 Prema „Odluci o mjerilima za naplatu usluga Dječjeg vrtića Ploče od roditelja korisnika usluga“ imamo različite kategorije prema kojima se umanjuje cijena vrtića ili su oslobođeni plaćanja. Umanjenu cijenu ili oslobođenje od naplate usluga programa ostvaruju djeca HRVI (1 dijete), djeca kojima je brat ili sestra u vrtiću (33), djeca iz obitelji sa 3 ili više djece (12), djeca s teškoćama u razvoju (2), dijete samohranog roditelja (1) te dijete po socijalnoj osnovi (1).

3.4. Područje zdravstvene zaštite(utvrđivanje i praćenje zdravstvenog stanja djece)

 Prilikom upisa nove djece, prikupili smo potrebne informacije o njihovom zdravstvenom i razvojnom statusu. U suradnji sa psihologom i pedagogom izvršeno je promatranje početnog stanja u skupini, a sa roditeljima organizirano provođenje intervjua radi prikupljanja podataka o obiteljskoj anamnezi, razvojnom statusu djeteta i njegovim potrebama.

Prema programu praćenja prehrambenog zdravljadjece izvršeno je antropometrijsko mjerenje u listopadu i studenom 2018.

Pri evidenciji pobola djecepo skupinama, kao i svake godine, primjećujemo najveći broj izostanaka u zimskim mjesecima zbog respiratornih infekcija (upale grla, uha, sinusa, bronhitisa, upale pluća…), crijevne infekcije u adaptacijskom razdoblju, te izostanci vezani uz kroničnu bolest djeteta. Češće obolijevaju djeca jasličkog uzrasta proporcionalno se smanjujući što je dijete starije. U ovoj pedagoškoj godini vodene kozice preboljelo je 57 djece, šarlah 3-je djece, svrab 3. Navedena stanja su evidentirana, te su provedene mjere sprječavanja širenja navedenog stanja.

Od ozljeda djeceunutar vrtića evidentirano je 12 povreda, od toga 9 lakših koje nisu zahtijevala stručnu obradu izvan ustanove. Tri povrede su teže, a radi se o padu (lom ključne kosti, ruke).

# 4. ODGOJNO – OBRAZOVNI RAD

## 4.1. Vrste programskih opredjeljenja i praćenje odgojno – obrazovnog procesa

 Redoviti odgojno–obrazovni rad realizira se kroz različite programe. Prednost se daje razvojno–primjerenom programu zasnovanom na praćenju i poznavanju razvoja djece. U vrtićima se njeguje poseban identifikacijski element koji daje specifičnost svakoj odgojnoj skupini. Taj specifikum čine osobni potencijali i kreativnost odgojitelja te struktura odgojne skupine.

U okviru svoje djelatnosti Dječji vrtić organizirao je i provodio:

* **Redovite programe njege, odgoja, obrazovanja, zdravstvene zaštite, prehrane i socijalne skrbi djece** **predškolske dobi od navršenih 12 mjeseci života do polaska u školu, prilagođenih dobnim i razvojnim potrebama djece, njihovim mogućnostima i sposobnostima:**

a) 10-satni boravak:

 - za djecu jasličke dobi od 12 mjeseci do 3. godine života

 - za djecu vrtićke dobi od 3. godine do polaska u školu

 b) 6-satni boravak:

 - za djecu vrtićke dobi od 3. godine do polaska u školu

* **Program vjerskog odgoja integriran u redovni program 6-satne odgojno-obrazovne skupine:**

 - za djecu vrtićke dobi od 3. godine do polaska u osnovnu školu

* **Program predškole –** za djecu u godini prije polaska u školu koja nisu obuhvaćena nekim od redovnih programa rada vrtića
* **Program integracije i inkluzije djece s teškoćama u razvoju u redovne 10-satne i 6-satne skupine**
* Program ranog učenja engleskog jezika za djecu od navršene 4. godine života do polaska u školu

 - za djecu centralnog i područnih odjeljenja temeljem provedene ankete s roditeljima, **nije bilo** iskazanog interesa i pristanka roditelja na ponuđeni program u suradnji sa Društvom za rano učenje stranih jezika JEZICI EKLATA iz Splita.

**Pedagoška koncepcija „Korak po korak“** već se duži niz godina provodi u vrtiću kao osmišljen i jedinstveni program za djecu od jasličkog uzrasta do polaska u osnovnu školu.

Neke od znakovitosti ovog programa:

- osmišljen je da zadovoljava jedinstvene potrebe svakog djeteta, vodeći istovremeno računa o različitosti kultura i tradicija

- humanistički pristup koji polazi od stvarnih potreba djece i odgojitelja

- holistički pristup (cjelovit doživljaj djeteta) i razvojno – primjereni kurikulum (sadržaji i aktivnosti prilagođene dobnom uzrastu, razvojnim mogućnostima djeteta i broju djece u skupini)

- konstruktivistički način učenja (postupno usvajanje informacija od nepotpunog ka potpunijem i cjelovitom razumijevanju svijeta oko sebe) i učenje spiralnom progresijom (bit je razumijevanje u učenju i proces od niže, jednostavnije do više razine znanja)

- individualizacija u radu s djetetom

- funkcionalno uređenje prostora u kojem djece borave, s naglaskom na mijenjanje i obogaćivanje materijalne sredine – prostori po mjeri djeteta

- partnerski odnos vrtića i obitelji (aktivan, suradnički odnos kao potreba zajedničkog djelovanja u cilju pravilnog nadopunjavanja)

**Program vjerskog odgoja** integriran je u redovni 6–satni rad skupine poludnevnog boravka, a provodi se po Programu katoličkog vjerskog odgoja djece predškolske dobi, odobrenog na zasjedanju Hrvatske biskupske konferencije 2001. godine. Provodi ga odgojiteljica Zdenka Žderić, koja je uz završeno zvanje odgajatelja prošla teološko – katehetsko osposobljavanje i stekla kanonski mandat.

Program je verificiran od strane Ministarstva znanosti, obrazovanja i športa RH (Klasa: 601-02/08-03/00761) 15.listopada 2008. godine.

**Program predškole** za djecu u godini prije polaska u školu koja ne pohađaju neki od redovnih programa rada vrtića, a počeo se provoditi u našem vrtiću od 1.10.2014. godine. Program je obvezan za djecu i besplatan za roditelje.

Osnovna zadaća Programa predškole je razvijanje i unapređivanje tjelesnih, emocionalnih, spoznajnih i socijalnih potencijala djeteta te poticanje komunikacijskih vještina potrebnih za nove oblike učenja.

Program je verificiran od strane Ministarstva znanosti, obrazovanja i športa RH (Klasa: 601-02/14-03/00802) 16. veljače 2015. godine.

U **2018./2019.** u Program predškole upisano je:

* u centralnom vrtiću Ploče – upisano sedmero djece – program predškole integriran je u rad redovne skupine 6-satnog programa, u vremenu od 9.00 – 12.00 sati, tri puta tjedno
* u PO Staševica – troje djece – program je integriran u rad redovne skupine 6-satnog programa, u vremenu od 9.30 – 12.00 sati, tri puta tjedno.

## 4.2. Projekti

U pedagoškoj godini 2018./2019. realizirani su projekti:

* *Pošta* – PO Komin skupina *Lađari*
* *Cvijeće –* PO Komin skupina *Gusari*
* *Kasica prasica* – PO Rogotin skupina *Veseli vlakić*
* *Daj bojama pet* – PO Staševica skupina *Dukatići*
* *Tko to ide, tko to gazi po šuštavoj šumskoj stazi* – centralni vrtić skupina *Bubamare.*

Grad Ploče nositelj je projekta „Dječji vrtić djeci i roditeljima“, a financiran je u okviru Operativnog programa Učinkoviti ljudski potencijali 2014.-2020. iz sredstava Europskog socijalnog fonda. Partner Gradu Pločama na ovom projektu je Dječji vrtić Ploče.

## 4.3. Stručno usavršavanje

Stručno usavršavanje odgojitelja i stručnih suradnika bitan je i neizostavan dio kontinuiteta u njihovoj teorijskoj izobrazbi, ali i važan put u stjecanju i primjeni novih znanja i vještina u svakodnevnom odgojno – obrazovnom radu.

Stručno usavršavanje odgojitelja i stručnih suradnika realizira se kroz praćenje stručne literature, edukacije, seminare, radionice, savjetovanja, razmjenu iskustava, stručne aktive i dr.

## 4.3.1. Odgojiteljska vijeća te stručni i radni aktivi

 U tijeku prethodne pedagoške godine realizirano je 3 Odgojiteljska vijeća i 31 stručni i radni aktiv s temama iz psihološko-pedagoške struke i aktualnih događanja u Vrtiću u vidu usmenih izlaganja, predavanja, radionica i diskusija.

## 4.3.2. Stručni skupovi i radionice u Ustanovi i van Ustanove

Stručno usavršavanje radnika odvijalo se kroz stručne aktive i radionice u Ustanovi kao i pohađanje stručnih skupova izvan vrtića kao što je prikazano u tablici broj 3.

Tablica 3. SEMINARI I STRUČNI SKUPOVI U USTANOVI I IZVAN USTANOVE

|  |  |  |  |  |
| --- | --- | --- | --- | --- |
| **DATUM ODRŽAVANJA** | **TEMA SEMINARA** | **ORGANIZATOR** | **MJESTO ODRŽAVANJA** | **POHAĐALA/I** |
| **30.8.-2.9.2018.** | „4 godina edukacije iz Realitetne terapije“ | Europski institut za realitetnu terapiju | Livno  |  Edita Mucić Šutić  |
| **13-14.9.2018.** | „Treći kongres pedagoga“ | AZOO | Zagreb  |  Olivera Medak |
| **23.11.2018.**  | „24. dani ranog i predškolskog odgoja i obrazovanja Mirisi djetinjstva – Glazba i pokret“  | AZOO  | Supetar  | Ljiljana Bogunović, Snježana Merdžan, Danijela Bjeliš |
| **29.11.2018.** | “Projektno planiranje“ | AZOO | Dubrovnik |  Katarina Jovica, Anastazija Musulin |
| **4.2.2019.**  | “Projektno planiranje“  | AZOO | Metković | Snježana Merdžan, Anita Dominiković, Vilma Grgurinović  |
| **6. i 7.2.2019.** | „Teorija izbora u dječjem vrtiću“ modul 1 | Edita M.Š. | DV Ploče |  Odgojitelji, stručni tim |
| **11., 12. i 13. 2.2019.** | „Od priče do predstave“ modul 1 | Ivka Babić, lutkarsko kazalište „Svijet lutaka“ | DV Ploče | Odgojitelji  |
| **15. i 16.2.2019.** | „Identifikacija i rad s darovitom djecom u dječjem vrtiću“ | Mirjana Bakotić, Igor Longo | DV Ploče | Odgojitelji, stručni suradnici |
| **20. i 21.2019.** | „Teorija izbora u dječjem vrtiću“ modul 1  |  Edita M. Š. | DV Ploče | Odgojitelji, stručni tim |
| **15.3.2019.** | „Uloga stručnih suradnika u kontinuiranom unapređenju odgojno-obrazovne prakse u dječjem vrtiću“ | AZOO | Split | Olivera Medak |
| **10.4.2019.** | „Primjer iz prakse – DV Girice Cres“ | Olivera Medak | DV Ploče | Odgojitelji  |
| **27.4.2019.** | „Odgoj u vjeri posredstvom kršćanskih simbola“ | Splitsko-makarska nadbiskupija, AZOO | Split | Zdenka Žderić, Sanja Krželj |
| **9., 10. i 11.5.2019.** | „Od priče do predstave“ modul 2 | Ivka Babić, lutkarsko kazalište „Svijet lutaka“ | DV Ploče | Odgojitelji  |
| **17. i 18.5.2019.** | „Identifikacija i rad s darovitom djecom u dječjem vrtiću“ | Mirjana Bakotić, Igor Longo | DV Ploče | Odgojitelji, stručni suradnici |
| **15.5.2019.** | „Prostorno-materijalno okruženje u dječjem vrtiću“ | Olivera Medak | DV Ploče | Odgojitelji  |
| **7. i 8.6.2019.**  | „Do inkluzije – zajedno“  | Vedrana Vučković | DV Ploče | Odgojitelji, stručni tim  |
| **14. i 15.6.2019.**  | „Do inkluzije – zajedno“  | Vedrana Vučković  | DV Ploče | Odgojitelji i stručni tim  |

## 4.4. Pripravnici/Studentska praksa

 Ove pedagoške godine nismo imali pripravnike ili studente na praksi.

## 4.5. Edukacije vezane za projekt „Dječji vrtić Ploče djeci i roditeljima“

## U sklopu odvijanja projekta „Dječji vrtić Ploče djeci i roditeljima“ u Dječjem vrtiću Ploče održana je edukacija za odgojitelje Lutkarskog kazališta Svijet lutaka u dva modula. Voditeljica kazališta gospođa Ivka Babić – odgojiteljica i lutkarica održala je stručno usavršavanje odgojitelja iz područja kazališno scenske umjetnosti. Prvi dio usavršavanja uključivalo je radionice za izradu ginjol lutaka. U drugom modulu odgojiteljice kroz praktične aktivnosti svladavali tehniku kazališta sjena te usavršavali animaciju lutkama koje su radili na prvom modulu.

Također su održana dva modula edukacije za odgojitelje na temu „Razvijanje profesionalnih kompetencija odgojitelja u suvremenom dječjem vrtiću – Identifikacija i rad s darovitom djecom u dječjem vrtiću“. Edukaciju su održali Mirjana Bakotić, pedagoginja Dječjeg vrtića „Cvit Mediterana“ Split i Igor Longo, prof. psihologije, vanjski suradnik Dječjeg vrtića „Cvit Mediterana“ Split uz Ranku Mustić i Nives Urlić odgojiteljice Dječjeg vrtića „Cvit Mediterana“ Split.

U lipnju gost edukator bila je gospođa Vedrana Vučković, profesor rehabilitator koja je djelatnicima kroz dva modula govorila o inkluziji, osobnom kurikulumu, metodama i tehnikama u radu s djecom s teškoćama u razvoju te ostalim povezanim temama. Svojim dugogodišnjim iskustvom prenijela nam je primjenjive i korisne informacije potrebne za rad s djecom s teškoćama.

Odgojiteljica Anita Dominiković polazila je Poseban program kinezioloških aktivnosti na Učiteljskom fakultetu u Zagrebu od 10. do 21. lipnja 2019.

## 4.6. Manifestacije

## 4.6.1. Advent u Pločama 2018.

 Dana 2.12.2018. skupina „Mali anđeli“ palili su prvu adventsku svijeću u gradu. 21.12.2018. u Domu kulture u Pločama održana je Božićna priredba za roditelje i sve građane grada Ploča. Događanja su organizirana u sklopu manifestacije Advent u Pločama.

## 4.6.2. Dječje maškare u Pločama 2019.

 I ove smo godine sudjelovali na „Dječjim maškarama“ koje su organizirane 23.2.2019. u našem gradu. Zbog loših vremenskih uvjeta zabava je održana u našem vrtiću. Tom prilikom djeci su podijeljeni sokovi i krafne.

## 4.6.3. Proslava 40. obljetnice Vrtića

 7.3.2019. smo obilježili Dan vrtića i proslavili njegov rođendan 8.3. odn. 40. obljetnicu otvaranja postojećeg objekta. Tim povodom u Domu kulture u Pločama organizirali smo retrospektivnu izložbu fotografija i dječjih crteža na temu „Vrtić u srcu“ te priredili svečanu priredbu za građane Ploča.

**4.6.4. Obilježen Svjetski dan šuma i prvi dan proljeća u Muzeju suvremene umjetnosti u Zagrebu 21.ožujka 2019.**

 Dječji vrtić „Zapruđe“, Muzej suvremene umjetnosti i Hrvatske šume d.o.o. organizirali su izložbu dječjih likovnih radova na temu šume. Izložba je potaknuta suradnjom časopisa Hrvatske šume i 15 Dječjih vrtića iz 6 županija u Republici Hrvatskoj. Naš se vrtić na toj izložbi predstavio s 5 dječjih radova.

**4.6.5. Obilježen Međunarodni dan plesa**

U organizaciji Pučkog otvorenog učilišta Ploče 29.4.2019. u Domu kulture u Pločama održana je priredba „Zaplešimo zajedno“. Naš se vrtić predstavio s tri plesne izvedbe djece naših skupina.

## 4.6.6. Međunarodni dan muzeja 2019.

 U organizaciji Sekcije za muzejsku pedagogiju i kulturnu akciju Hrvatskog muzejskog društva u razdoblju od 18. travnja do 18. svibnja 2019. godine obilježavao se Međunarodni dan muzeja. Na poziv Arheološkog muzeja Narona sudjelovali smo na 24. edukativno-muzejskoj akciji (Pre)hrana. Djeca iz područnih vrtića Staševica, Rogotin i Komin kao i djeca iz skupina „Mali anđeli“ i „Školjkice“ dala su se na posao i od tijesta i glinamola napravili pune zdjele i tanjure *hrane* iz doba Rimljana. Ti su radovi bili izloženi u Arheološkom muzeju Narona od 18. do 25. svibnja 2019. godine.

## 4.6.7. Dječja olimpijada

 Dana 31.5.2019. sudjelovali smo na 18. Olimpijskom festivalu dječjih vrtića Dubrovačko-neretvanske županije koji se održao u Stonu. Naši predškolci natjecali su se u sportskim disciplinama i kući se vratili sa zlatom u skoku u dalj za djevojčice, zlatom u štafetnom trčanju za djevojčice, srebrom u malom nogometu te broncom u skoku u dalj za dječake.

## 4.7. Djeca s posebnim potrebama

 Dječji vrtić Ploče pohađa **15** djece s teškoćama u razvoju koja imaju Rješenje Centra za socijalnu skrb o provedenoj kategorizaciji njihove teškoće i/ili nalaz specijalista kod kojih odlaze na različite tretmane u Specijaliziranim ustanovama.

Prema Državnim pedagoškim standardom predškolskog odgoja i naobrazbe, Narodne novine 63/08. lakšim teškoćama djece smatraju se: slabovidnost, nagluhost, otežana glasovno-govorna komunikacija, promjene u osobnosti djeteta uvjetovane organskim čimbenicima ili psihozom, poremećaji u ponašanju i neurotske smetnje (agresivnost, hipermotoričnost, poremećaji hranjenja, enureza, enkompreza, respiratorne afektivne krize), motorička oštećenja (djelomična pokretljivost bez pomoći druge osobe) i djeca sa smanjenim intelektualnim sposobnostima (laka mentalna retardacija).

Težim teškoćama djece smatraju se sljepoća, gluhoća, potpuni izostanak govorne komunikacije, motorička oštećenja (mogućnost kretanja uz obveznu pomoć druge osobe ili elektromotornog pomagala), djeca značajno sniženih intelektualnih sposobnosti, autizam i višestruke teškoće (bilo koja kombinacija navedenih težih teškoća, međusobne kombinacije lakših teškoća ili bilo koja lakša teškoća u kombinaciji s lakom mentalnom retardacijom).

U tablici broj 4. naveden je broj djece, njihova dob, dnevno trajanje programa i uključenost djeteta u tretman u ili izvan vrtića.

Tablica 4. Djeca s teškoćama u razvoju uključena u redovite skupine (integracija / inkluzija)

|  |
| --- |
| **DJECA S TEŠKOĆAMA U RAZVOJU UKLJUČENA U REDOVITE SKUPINE (integracija/inkluzija)**  |
| **Redni broj** | **Dob djeteta** | **\* Vrsta teškoće** | **Ima nalaz i mišljenje:** | **Dnevno trajanje programa u satima** | **Dijete je uključeno u tretman izvan i/ili u dječjem vrtiću** |
| Centra za socijalnu skrb | HZZO-a | Drugih stručnjaka | 5 | 6 i 7 | 8, 9 i 10 | Privatnih stručnjaka | Specijalnih ustanova | Stručnjaka u DV |
| A | B | C | D | E | F | G | H | I | J | K | L |
| 1 | 6,4 | 10 |  |  | Da |  | Da |  |   |  |  |
| 2 | 2,11 | 10 |  |  | Da |  |  | Da |  |  |  |
| 3 | 6,1 | 10 |  |  | Da |  |  | Da |  |  |  |
| 4 | 4,8 | 10 |   |  | Da  |  |  | Da |   |  |  |
| 5 | 6,3 | 10 |  |  | Da |  | Da |  |  |  |  |
| 6 | 4,1 | 10 |  |  | Da |  | Da |  |   |  |  |
| 7 | 6,3 | 9 |  | Da  |  | Da  |  |  | Da | Da  | Da  |
| 8 | 6,3 | 10 |  |  | Da |  |  | Da |  |  |  |
| 9 | 6,7 | 9 |  |  |  |  | Da  |  |  |  | Da  |
| 10 | 4,9 | 10 |  |  | Da  |  | Da |   |   |  |  |
| 11 | 3,3 | 10 |  |  | Da |  |  | Da |  |  |  |
| 12 | 5,7 | 9 |  |  | Da  |  | Da |  |  |  |  |
| 13 | 4 | 10 |  |  | Da  |  |  | Da |  |  |  |
| 14 | 3,3 | 1 | Da  |  |  | Da  |  |  |  | Da  |  |
| 15 | 6,2 | 8 |  |  | Da  |  | Da |  | Da  |  | Da  |

## 4.8. Upisi

 Na temelju članka 20. Zakona o predškolskom odgoju i obrazovanju (NN10/97, 107/07, 94/13), čl.9. i čl.18 Statuta Dječjeg vrtića Ploče, Upravno vijeće Dječjeg vrtića Ploče na 23. redovno sjednici, održanoj dana 8.4.2019. godine donijelo je Prijedlog plana upisa djece u Dječji vrtić Ploče za pedagošku godinu 2019./2020. (KLASA 601-02/19-01-01, URBROJ:2165-08-05-019-566) i dostavilo je Osnivaču na davanje suglasnosti.

Gradonačelnik Grada Ploča, gosp. Mišo Krstičević, putem pisane suglasnosti – KLASA:601-01/19-01/01, URBROJ:2165-02-19-02, donesenog dana 16.4.2019. godine dao je suglasnost vrtiću na Prijedlog plana upisa djece u Dječji vrtić Ploče, nakon čega je Upravno vijeće vrtića na svojoj 24. redovnoj sjednici, održanoj dana 26.4.2019. godine, donijelo Plan upisa djece u Dječji vrtić Ploče za pedagošku godinu 2019./2020. KLASA:601-02/19-01/01, URBROJ:2165-08-05-19-627.

Upisi djece u vrtić za pedagošku godinu 2019./2020. provedeni su u vremenu od 6. svibnja do 17. svibnja 2019. god.

Nakon provedenog upisa, prikupljanja i pregleda cjelovite dokumentacije, Povjerenstvo za upis djece u Dječji vrtić Ploče održalo je dva radna sastanka 28.5.2019. i 6.6.2019.

Na temelju čl.35. Zakona o predškolskom odgoju i obrazovanju i čl.11. Pravilnika o upisu djece u Dječji vrtić Ploče, Povjerenstvo je donijelo Prijedlog odluke o upisu djece u Dječji vrtić Ploče za ped.god.2019./2020., o kojem je izvijestilo Osnivača i Upravno vijeće Vrtića.

Na temelju čl.18., stavak 3.i 4. Statuta Dječjeg vrtića Ploče, a na prijedlog Povjerenstva za upis, Upravno vijeće je na 25. Redovnoj sjednici održanoj dana 17.6.2019. godine, donijelo Odluku o upisu djece u DV Ploče za pedagošku godinu 2019./2020. (KLASA:601-02/19-02/01; URBROJ:2165-08-05-19-900).

**CENTRALNI OBJEKT PLOČE:**

* 10-satni program: 147 djece
* 6-satni program: 19 djece
* 6-satni program s integriranim vjerskim odgojem: 20 djece
* Program predškole: 3 djece

**PODRUČNI OBJEKT KOMIN:**

JUTRO:

* 6-satni program: 17 djece

POSLIJEPODNE:

* 6-satni program: 20 djece

**PODRUČNI OBJEKT STAŠEVICA:**

* 6-satni program: 18+2\*=20

\*program predškole

**PODRUČNI OBJEKT ROGOTIN:**

* 6-satni program: 9 djece

Zbog ograničenog kapaciteta Vrtića na listi čekanja ostalo je neupisano 21 djece za 10-satni program i jedno dijete za poslijepodnevni program Komin.

Tijekom ped. god. 2018./2019. u periodu od 1.9.2018. do 31.8.2019. u vrtić je upisano 31 dijete, od čega 20 u periodu do 30.6., a 11 djece u ljetni rad. Ispisano je 89-ero djece od čega je 75 djece predškolske dobi radi odlaska u školu.

## 4.9. Kraći programi

**Program predškole**

Program je verificiran za provođenje predškole; suglasnost: Ministarstvo znanosti, obrazovanja i sporta, KLASA:601-02/14-01/0306; URBROJ:561-07/5-15-2, od 13. siječnja 2015. godine.

Prema naputku MZO, Program predškole je obavezan za svu djecu koja do 1. 4. 2018. godine imaju 6 godina i u školskoj 2019./2020. kreću u osnovnu školu. S tim u skladu organiziran je Program predškole prema potrebama djece – školskim obveznicima. Program se provodio sukladno Državnom pedagoškom standardu i naputcima MZO u vremenskom periodu od 1.10.2018.– 31.5.2019., u ukupnom trajanju od cca 250 sati.

Ove pedagoške godine Program predškole izvan redovitog odgojno-obrazovnog programa pohađalo je 7 djece.

**Program katoličkog vjerskog odgoja**

Integriran je u redovni 6–satni rad skupine poludnevnog boravka (22-oje djece), a provodi se po Programu katoličkog vjerskog odgoja djece predškolske dobi, odobrenog na zasjedanju Hrvatske biskupske konferencije 2001. godine. Provodi ga odgojiteljica Zdenka Žderić, koja je uz završeno zvanje odgajatelja prošla teološko – katehetsko osposobljavanje i stekla kanonski mandat.

Program je verificiran od strane Ministarstva znanosti, obrazovanja i športa RH (Klasa: 601-02/08-03/00761) 15.listopada 2008. godine.

**Program ranog učenja engleskog jezika**

Provodi se anketiranjem roditelja zainteresiranih za ovu vrstu programa, uz predstavljanje programa roditeljima na prvom roditeljskom sastanku od strane voditeljice programa. Ove godine nije bilo zainteresiranih roditelja za taj Program pa se program nije provodio.

Društvo ima suglasnost Ministarstva znanosti, obrazovanja i športa RH (Klasa: 602-01/08-01/00582) od 10. prosinca 2008. godine, a svojim sadržajima i radom usklađen je s programima rada vrtića. U program se uključuju djeca od napunjene 4 godine života.

## 4.10. Suradnja s roditeljima

Komunikacija s roditeljima ključni je dio odgovornosti odgajateljskog tima. Odgajatelji i roditelji dijele odgovornost zajedničkog rada da razviju suradnički odnos. Komunikacija, međusobno poštivanje, prihvaćanje razlika i interes djece – temelj je dobrog odnosa. I odgajatelji i roditelji moraju razviti nove vještine i prakse da bi uspostavili kvalitetno međusobno djelovanje.

**1. Savjetovalište za roditelje** – roditelji su mogli dobiti bitne informacije kod stručne službe vrtića koje se odnose na pitanja:

a) rasta i razvoja djece,

b) razumijevanja određenih razvojnih smetnji,

c) pripremanja djece za polazak u vrtić i školu…,

d) ustroja i rada vrtića (planovi i programi, modeli rada…).

**2. Edukativno-savjetodavni rad putem brošura i ostalih pisanih materijala:**

*a) Kako pripremiti dijete za vrtić? Poteškoće adaptacijskog razdoblja*

*b) Kako pripremiti dijete za jaslice? Poteškoće adaptacijskog razdoblja*

*c) Savjeti za prve dane u jaslicama*

*d) Roditeljski stres*

*e) Noćno mokrenje*

f) *Strahovi*

*g) Spolni identitet kod djece*

Tablica 5. Suradnja stručne službe s roditeljima djece

|  |  |
| --- | --- |
| Povratne informacije o testiranju predškolaca | 72 |
| Savjetovanje roditelja o razvojnim karakteristikama djece i/ili odgojnim postupcima | 4 |
| Upućivanje roditelja na daljnju obradu / dijagnostiku | 7 |
|  Rad s roditeljima djece s teškoćama | 12 |
| Ostalo (razgovor s širom obitelji, izvanredne situacije i sl.) | 5 |
| Savjetovanje roditelja vezano uz poteškoće u obiteljskoj dinamici | 3 |

**3. Roditeljski sastanci/radionice**

 Održavani su informativni i tematski sastanci u suradnji s psihologinjom kao i radionice: „Moj tata i kravata“, „Moje dijete i njegove potrebe“ PO Staševica i PO Rogotin, „Dijete i budućnost“, „Djeca i mediji“ PO Komin, „Igra i dijete“, „Zna li dijete što ja hoću“, „Sretan rođendan, vrtiću“, „U susret školi-jesmo li spremni“.

**4. Pomoć roditelja u organizaciji posjeta institucijama i lokacijama u našem okruženju**

**5. Uključivanje roditelja u odgojno-obrazovni proces, npr. poticanje sudjelovanja u aktivnostima vezanim za različite projekte i manifestacije**

**6. Realizirani su i ostali oblici suradnje na razini odgojnih skupina –** roditeljski sastanci, druženje s roditeljima – zajednički izleti, informativni sastanci, radionice (izrada Božićnih ukrasa, kostima za maškare) i sl.

## 4.11. Suradnja s vanjskim ustanovama

* 1. **Gradska uprava Ploče**

Suradnja s Gradskom upravom ogleda se kroz suradnju s Uredom gradonačelnika prilikom obilježavanja manifestacija, raznim sastancima gradske i međuopćinske koordinacije – dogovori o financiranju redovne djelatnosti Dječjeg vrtića Ploče (centralnog i područnih odjeljenja) te dogovorima o planu investicijskog održavanja objekta, kao i na provođenju projekta **„Dječji vrtić Ploče djeci i roditeljima“**.

* 1. **ZZJZ i Služba sanitarne inspekcije**

Ova je suradnja realizirana sustavnim praćenjem kvalitete prehrane i vode u ustanovi, redovitim uzimanjem brisova na mikrobiološku čistoću u kuhinji, provođenjem mjera DDD u centralnom i područnim objektima i nadzorom sanitarne inspekcije.

* 1. **Dom zdravlja u Pločama**

U suradnji sa Domom zdravlja u Pločama obavljeni su sistematski zdravstveni pregledi djece prilikom upisa u predškolsku ustanovu, zdravstveni pregledi djelatnika, sanitarni pregledi djelatnika i tečajeva higijenskog minimuma za osoblje kuhinje i spremačice.

* 1. **Suradnja s ustanovama s područja Grada**
* S Pučkim otvorenim učilištem surađivali smo na organizaciji manifestacija na gradskoj razini.
* Posjetili smo Narodnu knjižnicu Ploče obilježavajući Mjesec hrvatske knjige.
* Župni ured Ploče – suradnja se odvijala povodom proslave Dana kruha i blagdana Sv. Nikole.
* Gradski ured Crvenog križa – sudjelovanje u akciji „Solidarnost na djelu – Ne dvoji za drugog izdvoji“.
* Turistička zajednica grada Ploča
* Izvor, Komunalno održavanje
* CZSS Ploče
* Stomatološkom ordinacijom Zrinka Hajvaz
* Udruge Radost, Leptirići
	1. **Osnovna škola Vladimir Nazor Ploče**

Pridružili smo se njihovom obilježavanju Dana kruha na gradskoj razini. Suradnja se ostvarila i putem posjeta učiteljica vrtićkim skupinama predškolaca te razmjenom informacija stručne službe.

* 1. **Kazališne kuće**

Tablica 6. Kazališne predstave u vrtiću

|  |  |  |
| --- | --- | --- |
| Vrijeme realizacije predstave | Predstava | Kazališna kuća |
| 9.10.2018. | Ježeva kućica | Licem u lice |
| 5.11.2018. | Pravi prijatelj | Produkcija Z |
| 11.,12. i 13.2.2019. | Djed i repa, Dom za Krispina, Maša i medo | Svijet lutaka |
| 19.2.2019. | Što ću biti kad odrastem | Studio Suncokret  |
| 14.3.2019. | Složna obitelj | Produkcija Z |
| 10. i 11.5.2019. | Priča o kapljici vode, Od zrna do kolača | Svijet lutaka |

* 1. **AZOO, MZO**

 **Ravnateljica:**

 Ljiljana Bogunović

Upravno vijeće Dječjeg vrtića Ploče na svojoj redovnoj 28. sjednici, održanoj dana 25.9.2019. donijelo je:

**Izvješće o radu Dječjeg vrtića Ploče za period od 01.09.2018. – 31.08.2019. godine.**

 **Predsjednica Upravnog vijeća:**

Ivana Miličević

**Ploče 25.09.2019.**

**KLASA: 601-02/19-01/01**

**URBROJ: 2165-08-01-19-1862**